**GORAN GAŠPARAC**

**vijećnik**

**Amandman br. 02**

**Povećanje naknade za novorođeno dijete na 5.000 Kn**

|  |  |  |  |
| --- | --- | --- | --- |
| **OPIS** | **Plan za 2018 g.** | **+/-**  **pov./smanj** | **Novi plan za 2018 g.** |
| R003, Gl.00301. Pr.1034, F.Kl.10  Aktivnost A100025 **Naknade za novorođeno dijete**  Iz. 1, Poz. 372 | 240.000 | **+**  **560.000** | **800.000** |
| R001, Gl.00101. Pr.1001, F.Kl.01  Aktivnost A100003 **Osnovna djelatnost vezana za protokol**  Iz. 1, Poz. 32 - Materijalni rashodi | 1.028.000 | **- 200.000** | 828.000 |
| R001, Gl.00101. Pr.1001, F.Kl.01  Aktivnost A100004 **Prijemi i uzvratni susreti**  Iz. 1, Poz. 32 - Materijalni rashodi | 370.000 | **- 50.000** | 320.000 |
| R001, Gl.10101. Pr.1001, F.Kl.01  Aktivnost A100006 **Suradnja s gradovima i općinama u RH i međunarodna suradnja**  Iz. 1, Poz. 32 - Materijalni rashodi | 225.000 | **- 50.000** | 175.000 |
| R001, Gl.01. Pr.1001, F.Kl.01  Aktivnost A100007 **Održavanje zgrada i opreme za redovno korištenje**  Iz. 1, Poz. 32 - Materijalni rashodi | 2.230.900 | **- 260.000** | 1,970.900 |

**R** - Razdjel, **Gl.** - Glava, **Pr.** – Program, **A** - Aktivnost, **K** - Kapitalni projekt, **F.Kl**. - Funkcijska klasifikacija, **Iz.** – Izvor, **POZ** - broj konta

***Obrazloženje:***

Poreč je drugi grad po veličini u Istarskoj županiji koji zajedno s Općinom Tar-Vabriga broji po zadnjem popisu stanovništva oko 18.500 žitelja. U zadnjih 50 godina stalno raste broj stanovnika i taj trend ne prestaje. Međutim, naš grad "stari" pa je tako udio mlađih od 14 godina pao je sa 17 na 15 posto u razdoblju od 2001. do 2011., a usporedo s time porastao je udio starijih od 64 godine. Bilježi se i pad novorođene djece – pa je tako 2006. bilo je 171 rođenih beba, dok je 2014. taj broj iznosio 159.

Kako bi se taj trend preokrenuo i kako bi potaknuli mlade obitelji da se odlučuju na veći broj djece, predlažem da se mjera novčane pomoći u stavci proračuna "Naknade za novorođeno dijete" poveća sa predviđenog iznosa od 240.000 Kn na ukupno 800.000 Kn. Naime, u proračunu je predviđen iznos novčane pomoći od 1.500 Kn za 160 novorođene djece u narednoj godini, pa predlažem da se taj iznos **poveća na 5.000 Kn za svako novorođeno dijete**.

Također smatram, da je malom racionalizacijom troškova na predloženim stavkama sa kojih sam predvidio smanjenje sredstava, moguće osigurati povećana novčana sredstva u 2017. godini za naknade novorođenoj djeci.

Molim da se prema predloženim stavkama izmjene i pozicije u Projekcijama za 2019. i 2020 godinu.